  Туспуктэм: Руслан Нуриахметов Наталия Сильвестрова Удмуртиын тылпу потонлы кышкытлыко вакыт йылпумъяськиз. Со дыр ӵоже 146-лэсь кӧня ке тросгес гектар нюлэс вылысь 62 тылпуэз кысӥзы. Со сярысь Удмуртиысь инкуазь узырлыкъёсъя но инкуазез утёнъя министерстволэн пресс-службазы ивортӥз. Нюлэс тылпуослэн 10 процентэз инкуазь луэтъёс йырин кылдӥзы, 19 процентэз - кӧс турын ӝуан нюлэсэ вуэмен, 71 процентэз – адямиослэн тылын чакласькытэк выременызы. Туэ тылпу потонлэсь утиськонъя катъёсты 110 тӥясез шараязы. 2023-тӥ аре кӧс куазь кема кыстӥськиз. Нюлэсъёсын тылпу потонлы бадӟым кышкытлыкъя югдур шоры учкытэк, пожарной бригадаос жуанъёсты нырысетӥ нуналъёсы быдтылӥзы. Трос ласянь со тылпу кысонъя туала техникалы но тӥрлыклы луыса луиз. Туэ «Экология» йӧскалык ӵектос улсын Удмуртие тылпуэн нюръяськыны чаклам машина вуиз. Али 2024-тӥ арын тылпу потонлы кышкытлыко вакытлы дасясько. Шуэрес учыр кылдыку, 27-13-60, 8-800-100-94-00 номеръёсъя министерстволэн диспетчерскояз яке 112, 101 номеръя жингыртоно. Тегъёс: тылпу нюлэс инкуазь Удмуртия  